# Τεκμηρίωση του Django - 1.10.7

# Πώς να εγκαταστήσετε το Django στα Windows

Το παρών άρθρο θα σας καθοδηγήσει στην εγκατάσταση της Python 3.5 και του Django στα Windows. Παρέχει, επίσης, οδηγίες για την εγκατάσταση των πακέτων virtualenv και virtualenvwrapper, τα οποία διευκολύνουν, κατά πολύ, τη ροή εργασίας με τα Python projects. Αυτό το άρθρο αφορά έναν οδηγό για αρχάριους χρήστες που δουλεύουν πάνω σε Django projects και δεν αντιπροσωπεύει το πώς πρέπει να εγκαθίσταται το Django όταν αναπτύσσετε patches για το ίδιο το Django.

Τα βήματα σε αυτό τον οδηγό έχουν ελεγχθεί στα Windows 7, 8 και 10. Σε άλλες εκδόσεις, τα βήματα θα είναι παρόμοια. Θα χρειαστεί να είστε εξοικειωμένοι με την γραμμή εντολών των Windows.

## Εγκατάσταση Python

Το Django είναι ένα Python web framework, που σημαίνει ότι απαιτεί εγκατεστημένη στον υπολογιστή σας την γλώσσα προγραμματισμού Python. Τη στιγμή που γράφεται το παρών άρθρο, η τελευταία έκδοση της Python είναι η 3.5.

Για να εγκαταστήσετε την Python στον υπολογιστή σας, επισκεφτείτε την επίσημη ιστοσελίδα στη διεύθυνση https://python.org/downloads/. Το website θα σας προσφέρει ένα download κουμπί για την τελευταία έκδοση της Python. Κατεβάστε τον executable installer (το εκτελέσιμο αρχείο) και τρέξτε τον. Τσεκάρετε επίσης το κουτάκι `Add Python to environment variables` και μετά κλικάρετε στο κουμπί `Install Now`.

Μετά την εγκατάσταση, ανοίξτε μια γραμμή εντολών και ελέγξτε ότι η έκδοση Python που έχετε εγκατεστημένη ταιριάζει με αυτή που μόλις κατεβάσατε:

    python --version

## Σχετικά με το `pip`

Το pip είναι ένας διαχειριστής πακέτων για την Python. Κάνει την εγκατάσταση και απεγκατάσταση των πακέτων της Python (όπως είναι και το Django!) παιχνιδάκι. Για το υπόλοιπο της εγκατάστασης, θα χρησιμοποιήσουμε το `pip` για να εγκαταστήσουμε διάφορα άλλα πακέτα της Python από τη γραμμή εντολών.

Για την εγκατάσταση του pip στον υπολογιστή σας, επισκεφτείτε τη σελίδα https://pip.pypa.io/en/latest/installing/ και ακολουθήστε τις οδηγίες στην ενότητα `Installing with get-pip.py`.

## Εγκατάσταση του `virtualenv` και του `virtualenvwrapper`

Τα πακέτα virtualenv και virtualenvwrapper παρέχουν ένα μεμονωμένο περιβάλλον για κάθε Django project που δημιουργείτε. Παρόλο που δεν είναι υποχρεωτικό, αυτό θεωρείται μια καλή πρακτική και θα σας γλυτώσει από πολύ χρόνο στο μέλλον, όταν είστε έτοιμοι να ανεβάσετε το project σας στον αέρα για το ευρύ κοινό (deployment). Για την εγκατάσταση τους, απλώς γράψτε:

    pip install virtualenvwrapper-win

Στη συνέχεια, δημιουργήστε ένα εικονικό περιβάλλον (virtual environment) για το project σας:

    mkvirtualenv myproject

Το virtual environment θα ενεργοποιηθεί αυτόματα και θα βλέπετε το “(myproject)” στην αρχή κάθε γραμμής στη γραμμή εντολών για να σας υπενθυμίζει ότι δουλεύετε σε αυτό το περιβάλλον (ήτοι το virtual environment είναι ενεργοποιημένο). Αν ανοίξετε μια καινούργια γραμμή εντολών, θα χρειαστεί να ενεργοποιήσετε, εκ νέου, το περιβάλλον χρησιμοποιώντας την εντολή:

    workon myproject

## Εγκατάσταση Django

Το Django μπορεί να εγκατασταθεί εύκολα με το `pip` μέσα στο virtual environment που μόλις φτιάξατε.

Από την γραμμή εντολών, βεβαιωθείτε ότι το virtual environment σας είναι ενεργοποιημένο και εκτελέστε την ακόλουθη εντολή:

    pip install django

Η παραπάνω εντολή θα κατεβάσει και θα εγκαταστήσει την τελευταία έκδοση του Django. Αν θέλατε άλλη έκδοση και όχι την τελευταία, τότε θα γράφατε `pip install django==x.x`, όπου x.x η έκδοση που θέλετε να εγκαταστήσετε.

Αφού ολοκληρωθεί η εγκατάσταση, μπορείτε να επιβεβαιώσετε ότι εγκαταστάθηκε ορθά, εκτελώντας την εντολή `django-admin --version` μέσα από τη γραμμή εντολών.

Δείτε στο άρθρο See Get your database running αν θέλετε να χρησιμοποιήσετε κάποια βάση δεδομένων για το project σας.

## Συνηθισμένα σφάλματα εγκατάστασης

- Αν η εντολή `django-admin` εμφανίζει μόνο το βοηθητικό μήνυμα ανεξαρτήτως των παραμέτρων που δίνονται, τότε πιθανόν υπάρχει πρόβλημα στα Windows με το file association. Ελέγξτε αν υπάρχει παραπάνω από μια environment variable στο `PATH`, που να είναι ρυθμισμένη για να τρέχει Python scripts. Αυτό συνήθως συμβαίνει όταν είναι παραπάνω από μια εκδόσεις της Python εγκατεστημένες στο σύστημα σας.

- Αν συνδέεστε στο internet μέσω ενός proxy, ίσως να υπάρξει πρόβλημα κατά την εκτέλεση της εντολής `pip install django`. Δείτε τις environment variables για ρύθμιση του proxy μέσω της γραμμής εντολών, όπως παρακάτω:

      set http_proxy=http://username:password@proxyserver:proxyport
      set https_proxy=https://username:password@proxyserver:proxyport