# Τεκμηρίωση του Django - 1.10.7

# Ανεβάζοντας τα static files

Δείτε επίσης

Για μια εισαγωγή στη χρήση του module `django.contrib.staticfiles`, δείτε στο άρθρο Διαχειρίζοντας τα static files (πχ εικόνες, JavaScript, CSS).

## Εξυπηρετώντας τα static files στην παραγωγή

Τα βασικά βήματα για να εξυπηρετήσετε τα static files σας από κάποιον server και όχι, φυσικά, τοπικά από τον υπολογιστή σας (όπως γίνεται αυτόματα με το `runserver`) είναι απλά: τρέξτε την διαχειριστική εντολή `collectstatic` όταν αλλάζουν τα static files και μετά δείτε πως μπορείτε να μεταφέρετε τα static files που έχουν συλλεχθεί στον προκαθορισμένο, από εσάς, φάκελο (`STATIC_ROOT`) στον server που θα χειρίζεται τα static files και θα τα εξυπηρετεί. Αναλόγως τη ρύθμιση `STATICFILES_STORAGE`, τα αρχεία ίσως χρειαστεί να μετακινηθούν χειροκίνητα στη νέα τοποθεσία ή αυτό μπορεί να το τακτοποιήσει η μέθοδος `post_process` της κλάσης `Storage`.

Φυσικά, όπως με όλες τις διαδικασίες μετάβασης από το development στο production περιβάλλον, ο διάβολος κρύβεται στις λεπτομέρειες. Κάθε εγκατάσταση-ρύθμιση ενός production περιβάλλοντος είναι διαφορετική, που σημαίνει ότι θα πρέπει να προσαρμόσετε τα ανωτέρω βασικά βήματα για να ταιριάζουν με τις ανάγκες σας. Παρακάτω φαίνονται μερικά συνηθισμένα παραδείγματα που μπορεί να βοηθήσουν.

### Εξυπηρετώντας το site και τα static files σας από τον ίδιο server

Αν θέλετε να εξυπηρετήσετε τα static files σας από τον ίδιο server ο οποίος εξυπηρετεί ήδη το site σας, η διαδικασία θα μοιάζει κάπως έτσι:

- Ανεβάστε τον κώδικα σας στον deployment server.

- Στον server, τρέξτε την εντολή `collectstatic` για να αντιγραφτούν όλα τα static files μέσα στο φάκελο `STATIC_ROOT`.

- Παραμετροποιήστε τον Web server σας για να εξυπηρετεί τα αρχεία του φακέλου `STATIC_ROOT` στο URL `STATIC_URL`. Για παράδειγμα, δείτε πως μπορείτε να το κάνετε αυτό με τον Apache και το mod_wsgi.

Το πιο πιθανό είναι, ίσως, να αυτοματοποιήσετε την παραπάνω διαδικασία, ειδικά όταν έχετε πολλούς Web servers. Υπάρχουν πολλοί τρόποι να πραγματοποιήσετε αυτόν τον αυτοματισμό, αλλά μια επιλογή που απολαμβάνουν πολλοί Django developers είναι το Fabric.

Παρακάτω και στις επόμενες ενότητες, θα σας δείξουμε μερικά παραδείγματα των fabfiles αρχείων (δηλαδή, Fabric scripts) τα οποία αυτοματοποιούν την παραπάνω διαδικασία του deployment των static files (και όχι μόνο). Η σύνταξη ενός fabfile είναι αρκετά επεξηγηματική αλλά δεν θα καλυφθεί εδώ. Συμβουλευτείτε το Fabric’s documentation, για μια πλήρη εξήγηση της σύνταξης fabfile αρχείων.

Οπότε, ένα fabfile για να ανεβάσει τα static files σε μερικούς Web servers, θα μοιάζει κάπως έτσι:

    from fabric.api import *

    # Hosts to deploy onto
    env.hosts = ['www1.example.com', 'www2.example.com']

    # Where your project code lives on the server
    env.project_root = '/home/www/myproject'

    def deploy_static():
        with cd(env.project_root):
            run('./manage.py collectstatic -v0 --noinput')

### Εξυπηρετώντας τα static files από έναν dedicated server

Τα περισσότερα μεγάλα Django sites χρησιμοποιούν ένα ξεχωριστό Web server – πχ κάποιον ο οποίος δεν τρέχει ήδη το Django – για να εξυπηρετήσουν τα static files. Αυτός ο server συνήθως τρέχει έναν διαφορετικού τύπου web server – γρηγορότερος αλλά με λιγότερες λειτουργίες. Μερικές κοινές επιλογές είναι:

- Nginx

- Μια stripped-down έκδοση του Apache

Η παραμετροποίηση αυτών των servers είναι εκτός του πεδίου εφαρμογής του παρόντος άρθρου. Συμβουλευτείτε το εγχειρίδιο καθενός από τους παραπάνω servers για λεπτομέρειες και οδηγίες.

Εφόσον ο static file server δεν θα τρέχει το Django, θα χρειαστεί να αλλάξετε τη στρατηγική του deployment για να μοιάζει κάπως έτσι:

- Όταν τα static files αλλάζουν, τρέξτε την εντολή `collectstatic` τοπικά στον υπολογιστή σας.

- Ανεβάστε τον τοπικό σας φάκελο `STATIC_ROOT` στον static file server μέσα στο φάκελο όπου εξυπηρετείται. Η εντολή rsync είναι μια κοινή λύση για αυτό το βήμα καθώς δεν αντιγράφει κάθε φορά όλο το φάκελο, παρά μόνο τις αλλαγές που έγιναν.

Δείτε πως φαίνεται η παραπάνω διαδικασία, μέσα σε ένα fabfile:

    from fabric.api import *
    from fabric.contrib import project

    # Where the static files get collected locally. Your STATIC_ROOT setting.
    env.local_static_root = '/path/to/static'

    # Where the static files should go remotely
    env.remote_static_root = '/home/www/static.example.com'

    @roles('static')
    def deploy_static():
        local('./manage.py collectstatic')
        project.rsync_project(
            remote_dir=env.remote_static_root,
            local_dir=env.local_static_root,
            delete=True,
        )

### Εξυπηρετώντας τα static files από μια υπηρεσία cloud ή CDN

Μια άλλη συνηθισμένη τακτική είναι να εξυπηρετείτε τα static files από έναν πάροχο αποθήκευσης αρχείων στο cloud, όπως είναι η υπηρεσία S3 της Amazon και/ή σε κάποιο CDN (content delivery network). Αυτό, φυσικά, σας απαλλάσσει από το πρόβλημα της εξυπηρέτησης των static files και συχνά συμβάλλει στη γρηγορότερη φόρτωση των ιστοσελίδων (ειδικότερα αν χρησιμοποιείτε CDN).

Όταν χρησιμοποιείτε αυτές τις υπηρεσίες, η βασική διαδικασία θα μοιάζει λίγο-πολύ με την παραπάνω, εκτός του ότι αντί να χρησιμοποιείτε την εντολή `rsync` για να μεταφέρετε τα static files στον server, θα χρειαστεί να μεταφέρετε τα static files στον πάροχο αποθήκευσης αρχείων ή στο CDN.

Υπάρχουν πολλοί τρόποι για το πετύχετε αυτό, αλλά αν ο πάροχος έχει κάποιο API, τότε ένα παραμετροποιήσιμο σύστημα αποθήκευσης θα κάνει την διαδικασία απίστευτα απλή. Αν έχετε γράψει ή χρησιμοποιείτε ένα σύστημα αποθήκευσης τρίτου (third-party custom storage backend), μπορείτε να πείτε στην εντολή `collectstatic` να χρησιμοποιήσει αυτό το σύστημα, ρυθμίζοντας ανάλογα την επιλογή `STATICFILES_STORAGE` στη μηχανή αποθήκευσης.

Για παράδειγμα, αν έχετε γράψει ένα σύστημα αποθήκευσης S3 στο αρχείο `myproject.storage.S3Storage`, μπορείτε να το χρησιμοποιήσετε ως εξής:

    STATICFILES_STORAGE = 'myproject.storage.S3Storage'

Όταν γίνει αυτό, το μόνο που έχετε να κάνετε είναι να τρέξετε την εντολή `collectstatic` και όλα τα static files σας θα αποθηκευτούν, μέσω του συστήματος αποθήκευσης σας, στο S3. Αν αργότερα αποφασίσετε ότι θέλετε να αλλάξετε πάροχο αποθήκευσης αρχείων, δεν θα μπορούσε να είναι πιο απλό από το να αλλάξετε τη ρύθμιση `STATICFILES_STORAGE` αναλόγως.

Για λεπτομέρειες του πως να γράψετε ένα από αυτά τα συστήματα, δείτε στο άρθρο παραμετροποιήσιμο σύστημα αποθήκευσης αρχείων /howto/custom-file-storage. Υπάρχουν, επίσης, και διάφορες διαθέσιμες εφαρμογές, οι οποίες παρέχουν συστήματα αποθήκευσης αρχειών για πολύ κοινά APIs αποθήκευσης αρχείων. Μια καλή αρχή να ξεκινήσετε να ψάξετε τέτοιου είδους πακέτα (και όχι μόνο) είναι το djangopackages.com.

## Μάθετε περισσότερα

Για πλήρεις λεπτομέρειες πάνω σε όλες τις ρυθμίσεις, εντολές, template tags και άλλα κομμάτια που περιέχονται στο `django.contrib.staticfiles`, δείτε στο άρθρο αναφορά στα staticfiles.