# Τεκμηρίωση του Django - 1.10.7

# Πως να χρησιμοποιήσετε το Django με το Gunicorn

Ο Gunicorn (‘Green Unicorn’) είναι ένας αμιγώς Python WSGI server για το UNIX. Δεν έχει dependencies και είναι εύκολος στη χρήση και την εγκατάσταση.

## Εγκαθιστώντας τον Gunicorn

Η εγκατάσταση του gunicorn είναι τόσο εύκολη όσο το να γράψετε `pip install gunicorn`. Για περισσότερες πληροφορίες δείτε στο gunicorn documentation.

## Τρέχοντας το Django στον Gunicorn ως μια γενική WSGI εφαρμογή

Όταν εγκατασταθεί ο Gunicorn server, η εντολή `gunicorn` θα είναι διαθέσιμη στο σύστημα σας η οποία ξεκινά τον Gunicorn server. Στην πιο απλή μορφή της, η εντολή gunicorn χρειάζεται μια παράμετρο η οποία θα δείχνει την τοποθεσία του module που περιέχει ένα WSGI application object με το όνομα application. Άρα, σε ένα συνηθισμένο Django project, η ενεργοποίηση του gunicorn θα έμοιαζε κάπως έτσι:

    gunicorn myproject.wsgi

Αυτή η εντολή θα ξεκινήσει ένα process το οποίο τρέχει ένα thread που ακούει στην πόρτα `127.0.0.1:8000`. Απαιτεί ότι το project σας βρίσκεται στο Python path. Για να βεβαιωθείτε ότι βρίσκεται, απλώς τρέξετε την παραπάνω εντολή καθώς θα βρίσκεστε στον ίδιο φάκελο που βρίσκεται το αρχείο `manage.py`.

Δείτε στο deployment documentation του Gunicorn για περισσότερες συμβουλές.