# Τεκμηρίωση του Django - 1.10.7

# Συχνές Ερωτήσεις: Λαμβάνοντας βοήθεια

## Πως κάνω το X; Γιατί το Y δεν δουλεύει; Που να βρω βοήθεια;

Αν αυτές οι συχνές ερωτήσεις δεν περιέχουν την απάντηση στην ερώτηση σας, μπορείτε να προσπαθήσετε στην mailing list των django-users. Εκεί μπορείτε να ρωτήσετε σχετικά με την εγκατάσταση, χρησιμοποίηση ή αποσφαλμάτωση (debugging) του Django.

Αν προτιμάτε το IRC, το κανάλι #django IRC channel στο δίκτυο Freenode IRC αποτελείται από μια ενεργή κοινότητα με εξυπηρετικούς ανθρώπους οι οποίοι μπορεί να λύσουν το πρόβλημα σας.

## Γιατί το μήνυμα μου δεν εμφανίστηκε στους django-users;

Η λίστα των django-users έχει πολλούς συνδρομητές. Αυτό είναι καλό για την κοινότητα γιατί σημαίνει ότι πολλοί άνθρωποι είναι διαθέσιμοι να συνεισφέρουν με την απάντηση τους σε ερωτήσεις. Από την άλλη μεριά, σημαίνει, επίσης, ότι django-users είναι ένας ελκυστικός στόχος για τους spammers.

Για την καταπολέμηση του προβλήματος spam, όταν συμμετέχετε στη mailing list των django-users, ελέγχουμε χειροκίνητα το πρώτο μήνυμα το οποίο στείλατε στη λίστα. Αυτό σημαίνει ότι, από τη μια, με αυτό τον τρόπο εντοπίζουμε τους spammers αλλά, από την άλλη, ο χρόνος που θα απαιτηθεί να απαντηθεί η πρώτη σας ερώτηση ίσως διαρκέσει λίγο. Ζητάμε συγνώμη για οποιαδήποτε ταλαιπωρία προκαλεί αυτή η πολιτική.

## Κανείς ανάμεσα στους django-users δεν απάντησε την ερώτηση μου! Τι κάνω τώρα;

Προσπαθήστε να κάνετε την ερώτηση σας πιο συγκεκριμένη ή να δώσετε μια καλύτερη εξήγηση του προβλήματος σας.

Όπως με τις περισσότερες ανοικτού λογισμικού mailing lists, οι django-users είναι εθελοντές. Αν κανείς δεν έχει απαντήσει στην ερώτηση σας είναι ίσως επειδή κανείς δεν ξέρει την απάντηση ή κανείς δε μπορεί να καταλάβει την ερώτηση σας ή ακόμη γιατί όσοι μπορούν να βοηθήσουν είναι απασχολημένοι. Μπορείτε, εναλλακτικά, να δοκιμάσετε να ρωτήσετε στο IRC – επισκεφτείτε το #django IRC channel στο δίκτυο Freenode IRC.

Ίσως να παρατηρήσατε ότι έχουμε μια δεύτερη mailing list, με το όνομα django-developers. Παρακαλούμε να μη στέλνετε ερωτήσεις υποστήριξης σε αυτή τη mailing list. Αυτή η λίστα είναι για συζητήσεις σχετικά με την ανάπτυξη του ίδιου του Django. Ρωτώντας μια τεχνικής φύσεως ερώτηση εκεί θα θεωρηθεί αρκετά αγενές.

## Νομίζω ότι βρήκα ένα bug! Τι να κάνω;

Υπάρχουν αναλυτικές οδηγίες στην αναφορά Οδηγός συνεισφοράς στο Django, σχετικά με το τι να κάνετε σε περίπτωση που βρήκατε κάποιο bug.

## Νομίζω ότι βρήκα ένα πρόβλημα σχετικά με την ασφάλεια! Τι να κάνω;

Αν νομίζετε ότι βρήκατε ένα πρόβλημα που να αφορά την ασφάλεια του Django, παρακαλούμε στείλτε ένα μήνυμα στο security@djangoproject.com. Αυτή είναι μια ιδιωτική λίστα η οποία είναι ανοιχτή μόνο σε μακροχρόνιους και έμπιστους Django developers και τα αρχεία της δεν είναι διαθέσιμα δημοσίως.

Λόγω της ευαίσθητης φύσεως των θεμάτων ασφαλείας, σε περίπτωση που βρήκατε κάποιο πρόβλημα ασφαλείας, παρακαλούμε μη στείλετε μήνυμα σε μια από τις δημόσιες mailing lists. Το Django ακολουθεί μια πολιτική για τον χειρισμό θεμάτων ασφαλείας. Όσο κάποιο πρόβλημα παραμένει ανεπίλυτο, θα θέλαμε να ελαχιστοποιήσουμε τυχόν ζημιά που θα επιφέρει στο ευρύ κοινό, αν ανακοινωθεί δημοσίως.